Adolf Hitler ye considerato un d'os dictadors más notorios y cruels d'o sieglo XX. L'obchectivo prencipal d'a dictadura de Hitler estió ""purificar"" o pueblo alemán d'as ""mallas no arias"", fendo de Hitler o responsable prencipal de l'holocausto que en resultó. O suyo segundo obchectivo yera recuperar (por a vía melitar, si yera menester) os territorios alemans que s'heban perdito dimpués d'a Primera Guerra Mundial. Manimenos, tamién quereba una mayor expansión enta l'este d'Europa (Lebensraum) y a la fin o dominio d'o mundo. Con a invasión de Polonia (1939), prencipió a Segunda Guerra Mundial, que encara que fació plegar a suya Wehrmacht dica las mugas d'Europa remató con a suya redota en mayo de 1945. Ta no estar prisionero d'os sovieticos, se suicidó lo 30 d'abril de 1945 en o suyo bunker.